钦定古今图书集成/理学汇编/学行典/第195卷 > 宗祉
## 钦定古今图书集成/理学汇编/学行典/第195卷 > 宗祉

按《金华府志》：“宗祉，字济才，性至孝，父疾，竭力就养。及
殁，庐墓三年。母陈目双瞽，祉每旦出郭，汲溪流为母
洗涤，且以舌舐之，目遂复明。母后以寿终，葬日阴雨，
几不克葬，祉号泣呼天，天忽朗霁，礼成，复雨，人以为
孝感，复庐墓三年。天顺闲，有司上其事，诏旌其门曰
‘孝行。以国子生授知泸州’。”